Arnold Pork

Arnold Pork (sündinud 8. juulil 1941 Kalininis, Vene NFSV-s) on Eesti ja Vene ettevõtja, keskkonnategelane ning Vene poliitik.

Pork on lõpetanud Leningradi Ülikooli õigusteaduskonna, õigusteaduse doktor, professor. Ta on Riigiduuma eelmise koosseisu kommunistist spiikri Gennadi Seleznjovi nõunik. 1999. aastal kandideeris Pork Tveri oblasti kuberneriks. Ta on olnud Vene nafta- ja gaasifirma Trans Nafta asepresident.

MTÜ Rahvusvaheline Töösturite ja Ettevõtjate Kongress juhatuse liige, SA Balti Mere Ökoloogilise Ohutuse Rahvusvaheline Fond juhatuse liige ja asutaja, MTÜ Eesti-Vene Ettevõtjate Koda endine juhatuse liige. 2006. aastal Saksamaal asutatud International Institute of Ecological Safety for Baltic and Northern Seas ekspert.

Porgil on nii Eesti kui ka Vene kodakondsus. Vene ajakirjanduses on teda seostatud KGBga.Koit Brinkmann. Tundmatu Eesti esindaja — kas teadlane või petis? www.arileht.delfi.ee, 1. november 2007

2010. aastal teatas Pork Vene-Eesti keskkonnaorganisatsiooni Puhas Läänemeri juhina, et Läänemeres on vähemalt pool miljonit tonni erinevaid keemiarelvi, mis sinna uputati pärast Teist maailmasõda. Relvad on Porgi sõnul uputatud Helsingi-Tallinna joonest ida poole endise Nõukogude Liidu territoriaalvetesseKGB taustaga eestlane Moskvas: Läänemeres on 500 000 tonni keemiarelvi, Delfi 25.märts 2010

Isiklikku
Arnold Pork on Valeri Porgi kaksikvend ja August Porgi poeg.

Viited

Kategooria:Venemaa ettevõtjad
Kategooria:Keskkonnakaitsjad
Kategooria:Venemaa poliitikud
Kategooria:Venemaa juristid
Kategooria:Peterburi ülikooli vilistlased
Kategooria:Eestlased Venemaal
Kategooria:Sündinud 1941